ജനന തീയതി ഉള്പ്പെടെയുള്ള വിവരങ്ങള് അടങ്ങിയ വാക്സിനേഷന് സര്ട്ടിഫിക്കറ്റ് ലഭ്യമാക്കും നടപടി വിദേശ യാത്രികര്ക്കായി പുണെ: രാജ്യത്ത് ജനന തീയതി അടക്കമുള്ള വിവരങ്ങള് ഉള്പ്പെടുന്ന വാക്സിനേഷന് സര്ട്ടിഫിക്കറ്റ് ലഭ്യമാക്കാനൊരുങ്ങി കേന്ദ്ര സര്ക്കാര്. വിദേശയാത്ര ചെയ്യേണ്ടവര്ക്ക് വേണ്ടിയാണ് ജനന തീയതി ഉള്പ്പെടെയുള്ള വിവരങ്ങള് അടങ്ങിയ വാക്സിനേഷന് സര്ട്ടിഫിക്കറ്റ് ലഭ്യമാക്കുന്നത്. രണ്ട് വാക്സിനും സ്വീകരിച്ചവര്ക്ക് അടുത്ത ആഴ്ച മുതല് ഇത്തരത്തിലുള്ള വാക്സിന് സര്ട്ടിഫിക്കറ്റ് ലഭ്യമാകും. വാക്സിന് സര്ട്ടിഫിക്കറ്റിന്റെ സാങ്കേതികത്വം സംബന്ധിച്ച് ബ്രിട്ടണും ഇന്ത്യയും തമ്മില് തര്ക്കം നിലനില്ക്കുന്നുണ്ട്. ഈ സാഹചര്യത്തിലാണ് വാക്സിനേഷന് സര്ട്ടിഫിക്കറ്റില് ജനന തീയതി കൂടി ഉള്പ്പെടുത്താന് തീരുമാനിച്ചതെന്നാണ് ദേശീയ മാദ്ധ്യമങ്ങള് റിപ്പോര്ട്ട് ചെയ്യുന്നത്. നിലവില് വാക്സിന് സര്ട്ടിഫിക്കറ്റില് പേര്, പ്രായം, ലിംഗം, റഫറന്സ് ഐഡി, വാക്സിന്റെ പേര്, ഡോസ് സ്വീകരിച്ച തീയതി, ആദ്യ ഡോസിന്റെ തീയതി, വാക്സിന് നല്കിയ ആളുടെ പേര്, വാക്സിനേഷന് കേന്ദ്രത്തിന്റെ പേര്, നഗരംസംസ്ഥാനം എന്നിവയാണ് ഉള്പ്പെടുത്തിയിട്ടുള്ളത്. ഇതു കൂടാതെ വാക്സിന് സ്വീകരിച്ച ആളുടെ ജനന തീയതി കൂടി, ദിവസംമാസംവര്ഷം എന്ന ക്രമത്തില് ഉള്പ്പെടുത്താനാണ് പുതിയ തീരുമാനം. അതേലസമയം നിലവില് നല്കിയിട്ടുള്ള സര്ട്ടിഫിക്കറ്റുകളില് ഒരു മാറ്റവും വരുത്തേണ്ട ആവശ്യമില്ലെന്നും അത് ലോകാരോഗ്യ സംഘടനയുടെ മാനദണ്ഡങ്ങളനുസരിച്ചുള്ളതാണെന്നും കേന്ദ്ര ആരോഗ്യ മന്ത്രാലയ വക്താവ് അറിയിച്ചു. വിദേശ യാത്ര നടത്തേണ്ടവര്ക്കുവേണ്ടി മാത്രമാണ് ജനന തീയതി കൂടി ഉള്പ്പെടുത്തിയിരിക്കുന്നത്. വിദേശ യാത്ര നടത്തേണ്ടവര്ക്ക് കോവിന് പോര്ട്ടലില് ജനന തീയതി കൂടി ചേര്ത്ത ശേഷം പുതിയ സര്ട്ടിഫിക്കറ്റ് ഡൗണ്ലോഡ് ചെയ്യാവുന്നതാണെന്നും അദ്ദേഹം വിശദീകരിച്ചു. ലോകാരോഗ്യ സംഘടനയുടെ മാനദണ്ഡ പ്രകാരം കോവിഡ് സര്ട്ടിഫിക്കറ്റില് ജനന തീയതിയാണ് രേഖപ്പെടുത്തേണ്ടതെന്നായിരുന്നു യുകെയുടെ നിലപാട്. ഇന്ത്യ സര്ട്ടിഫിക്കറ്റില് നല്കുന്നത് വയസ് മാത്രമാണെന്നും ഇത് അംഗീകരിക്കാന് കഴിയില്ലെന്നുമാണ് യുകെ അറിയിച്ചിരുന്നത്. ഇന്ത്യ സര്ട്ടിഫിക്കറ്റ് തിരുത്തിയാല് മാത്രമേ നിര്ബന്ധിത ക്വാറന്റീന് ഒഴിവാക്കുകയുള്ളൂവെന്നും യുകെ വ്യക്തമാക്കിയിരുന്നു.